# **Turneringsreglement – Lavterskel futsalturneringer 2024**

## Lavterskel futsalturnering arrangeres av NFF Trøndelag og Orkanger IF. Turneringen er åpen for gutter og jenter 13-17 år (født 2011 – 2007).

**1. DELTAGELSE I TURNERINGEN**

Kun klubber som er tilsluttet NFF Trøndelag kan arrangere lavterskel futsalturneringer. Det er ikke krav til medlemskap i idrettslag/klubb etter 6-2 pkt. (3).

**2. SPILLEBERETTIGELSE/FORSIKRING**

Alle spillere på lavterskelturneringa er dekt via forsikring i Gjensidige gjennom NFF Trøndelag. Samme vilkår som for Norges fotballforbund, men uten dekning for belastningsskader.

* Spillerne må oppfylle alderskravene
* Være oppført på spillerliste før første kamp

**3. REGLEMENT**

Turneringen skal gjennomføres etter [NFFs spilleregler for futsal](https://www.fotball.no/lov-og-reglement/spilleregler/futsal/#Toppen).

Følgende tilpasninger blir gjort:

* Regel 1: Spillebanen er fast oppmerket som håndballbane
* Regel 3: I sluttspill avgjøres kampen med 1x5 minutter ekstraomgang etter golden goal-prinsippet. Uten avgjørelse i ekstraomgang går man direkte til straffesparkkonkurranse.
* Regel 5: Andredommer ikke påkrevd.
* Regel 6: Praktiseres ikke: Tidtaker og tredjedommer
* Regel 7: Praktiseres ikke: Spilletider: Turneringen står fritt til å fastsette lengde på kamp
* Regel 8: Kampen og ekstraomganger starter med dropp
* Regel 13: Praktiserer ikke: Akkumulerte regelbrudd

**4. KONKURRANSEFORMAT**

Turneringen gjennomføres med gruppespill og utslagsrunder. Spilletiden er 1x14 minutter løpende spilletid.

**5. RANGERING AV LAG I GRUPPESPILL**

Ved gruppespill rangeres lagene med følgende henvisning til [Breddereglementet § 4-3](https://lovdata.no/dokument/NFFF/nfffor/2014-03-09-3):

1. Lagene i en serie rangeres ved en tabell der rekkefølgen bestemmes av poengtallet.
2. Står to eller flere lag fortsatt likt etter at antall oppmøter er tatt i betraktning, går det lag foran som har best målforskjell.
3. Antall scorede mål
4. Innbyrdes oppgjør
5. Loddtrekning

**6. AVGJØRELSE AV SLUTTSPILLKAMPER**

Ved uavgjort etter full tid spilles det en ekstraomgang på inntil 5 minutter. Ingen pause før ekstraomgangen. Laget som scorer først i ekstraomgangen vinner kampen. Ved uavgjort etter ekstraomgang avgjøres kampen på straffespark.

**7. AVGJØRELSE AV KAMPER SOM FORTSATT STÅR UAVGJORT**

Ved fortsatt uavgjort etter ekstraomgangene avgjøres kampene ved straffesparkkonkurranse (etter gjeldende regler fastsatt i spillereglene).

Hvert lag velger 3 spillere til å gjennomføre straffesparkkonkurransen. Spillerne velges mellom de som har deltatt i kampen, uansett om de var på benken da kampen ble avblåst. Ved uavgjort etter 3 straffespark, fortsetter de samme 3 spillerne på hvert lag. Samme rekkefølge. Det tas nå ett og ett spark. Det laget som først får et mål mer en motstander etter likt antall spark vinner straffesparkkonkurransen.

**8. ADVARSLER/UTVISNINGER**

Turneringen spilles sammenhengende og man soner etter 3 advarsler, deretter hver eneste advarsel (3-1-1).

Ved utvisning tar turneringsjuryen utvisningsrapporten til behandling etter NFFs Reaksjonsreglement og NFFs retningslinjer for disiplinærsaker.

[Reaksjonsreglementet § 4-16](https://lovdata.no/nfffor/2014-03-09-2/%C2%A74-18) regulerer utvisning i turneringskamp for alle klasser.

Turneringsjuryen informerer den krets klubben tilhører om karantene som ikke er sonet i turneringen umiddelbart etter at laget er ute av turneringen.

**9. LAG SOM IKKE MØTER**

Lag som uteblir fra kamp uten gyldig grunn, skal ved første gangs uteblivelse regnes for å ha tapt kampen med resultat 0-3. Ved ny uteblivelse skal laget – med mindre særlige forhold tilsier noe annet – utelukkes fra fortsatt spill og alle lagets kamper annulleres.

**10. TURNERINGSJURY**

Juryleder: Kjell Alseth, Stjørdals-Blink

Jurymedlem 1: Oliver Barsøe, Namsos IL

Jurymedlem 2: Aleksander Åmot Olsen, Gimse IL

Juryen kan ilegge følgende sanksjoner:

1. Irettesetting
2. Karantene for spiller, trener eller leder i inntil tre kamper
3. Tap av kamp i turneringen som laget har vunnet eller spilt uavgjort (motstander tilkjennes 3 poeng. Kampresultatet settes til 3-0.)
4. Utelukkelse av lag fra turneringen
5. Bøter med inntil kr 2000,- for lag

I saker der det er tale om å ilegge sanksjoner gjelder NFFs Reaksjonsreglement, samt NFFs retningslinjer for sanksjoner. Den det er tale om å ilegge sanksjoner, skal enten skriftlig eller muntlig få anledning til å legge frem sitt syn på saken før avgjørelsen fattes.

Mener juryen at det kan være grunnlag for strengere sanksjoner enn dem selv kan ilegge, anmelder juryen forholdet til NFF Trøndelag.

Juryens avgjørelse i alle saker er endelig.

**11. PROTESTER**

Protester skal meddeles sekretariatet innen 5 minutter etter kampslutt og leveres skriftlig senest 20 minutter etter kampslutt med protestgebyr på 500,-.

Protest må undertegnes av lagleder. Juryens dom er endelig og kan ikke appelleres. Gebyret tilbakebetales om protesten tas til følge. Protester levert senere enn 20 minutteretter kampslutt vil ikke bli behandlet.

**12.** **DRAKTLIKHET**

Ved draktlikhet skal laget som er benevnt sist i kampoppsettet skifte eller benytte vest.